
Ministru kabineta noteikumi Nr. 206
Rīgā 2026. gada 21. aprīlī (prot. Nr. 22 3. §)
Grozījumi Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi"
Izdoti saskaņā ar Valsts pārvaldes iekārtas likuma 95.pantu
· Izdarīt Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi" (Latvijas Vēstnesis, 2009, 26. nr.; 2010, 37. nr.; 2021, 173A. nr.) šādus grozījumus:
· 1. Izteikt 5. punktu šādā redakcijā:
· "5. Sagatavojot normatīvā akta projektu, atvasināta publiska persona (izņemot pašvaldību) ievēro šo noteikumu 3., 4., 5. un 7. nodaļā minētās prasības, izņemot šo noteikumu 3.5. un 3.6. apakšnodaļā minētās prasības. Vārdus "Ministru kabinets" attiecīgā locījumā aizstāj ar atvasinātas publiskas personas nosaukumu attiecīgā locījumā."
· 2. Papildināt ar 5.1 punktu šādā redakcijā:
· "5.1 Sagatavojot normatīvā akta projektu, pašvaldība ievēro šo noteikumu 3., 4., 5. un 6. nodaļā minētās prasības, izņemot šo noteikumu 3.5. un 3.6. apakšnodaļā minētās prasības. Vārdus "Ministru kabinets" attiecīgā locījumā aizstāj ar pašvaldību domes nosaukumu attiecīgā locījumā."
· 3. Izteikt 28. punktu šādā redakcijā:
· "28. Pārejas noteikumus raksta likumprojekta beigās atsevišķā nenumurētā vienībā ar nosaukumu "Pārejas noteikumi" ("Pārejas noteikums"). Ja likumprojekts satur informatīvu atsauci uz Eiropas Savienības direktīvām un regulām, ar ko groza direktīvas, pārejas noteikumu vienību raksta pirms minētās atsauces."
· 4. Izteikt 30. punktu šādā redakcijā:
· "30. Ja nepieciešams, likumprojekta beigās aiz pārejas noteikumiem, bet, ja likumprojekts satur informatīvu atsauci uz Eiropas Savienības direktīvām un regulām, ar ko groza direktīvas, aiz minētās atsauces raksta noteikumus par likuma spēkā stāšanās laiku. Noteikumos par likuma spēkā stāšanās laiku secīgi raksta:
· 30.1. vārdus "likums stājas spēkā";
· 30.2. likuma spēkā stāšanās datumu attiecīgā locījumā vai citu spēkā stāšanās nosacījumu."
· 5. Izteikt 44. punktu šādā redakcijā:
· "44. Saīsinājumā pieļaujams izmantot vispārzināmas abreviatūras, ja tas uzlabo likumprojekta uztveramību."
· 6. Izteikt 2.5. apakšnodaļas nosaukumu šādā redakcijā:
· "2.5. Pilnvarojums atvasinātai publiskai personai".
· 7. Izteikt 49. punktu šādā redakcijā:
· "49. Likumprojektā, ja nepieciešams, ietver pilnvarojumu atvasinātai publiskai personai (izņemot pilnvarojumu pašvaldības domei) likumprojekta izpildes nodrošināšanai izdot ārēju normatīvo aktu – noteikumus. Pilnvarojumā detalizēti nosaka atvasinātas publiskas personas noteikumu satura galvenos virzienus."
· 8. Izteikt 50. punktu šādā redakcijā:
· "50. Atvasinātas publiskas personas noteikumi detalizē likumā ietverto regulējumu. Likumprojektā neietver pilnvarojumu atvasinātai publiskai personai izdot noteikumus par jautājumiem, kas nav ietverti likumā."
· 9. Izteikt 51. punktu šādā redakcijā:
· "51. Pilnvarojumu izdot ārēju normatīvo aktu veido, izmantojot vienu no šādiem paņēmieniem:
· 51.1. atvasinātas publiskas personas nosaukums attiecīgā locījumā, vārds "nosaka" un normatīvā akta satura galveno virzienu apraksts;
· 51.2. normatīvā akta satura galveno virzienu apraksts, vārds "nosaka" un atvasinātas publiskas personas nosaukums attiecīgā locījumā;
· 51.3. frāze, kas ietver atvasinātas publiskas personas nosaukumu attiecīgā locījumā un vārdus "izdod noteikumus, kuros", un normatīvā akta satura galveno virzienu apraksts."
· 10. Izteikt 68.3. apakšpunktu šādā redakcijā:
· "68.3. norādi iekavās uz likuma un tā grozījumu publikācijām oficiālajā izdevumā "Latvijas Vēstnesis" (oficiālā izdevuma nosaukums, attiecīgo numuru izdošanas gads un numuru uzskaitījums);".
· 11. Izteikt 70. punktu šādā redakcijā:
· "70. Grozījumu likumprojektā, kuru sagatavo, lai izdarītu grozījumus Latvijas Republikas Satversmē, Civillikumā un Latvijas Sodu izpildes kodeksā, šo noteikumu 68.3. apakšpunktā minēto norādi neraksta."
· 12. Izteikt 86.3. apakšpunktu šādā redakcijā:
· "86.3. norādi iekavās uz likuma un tā grozījumu publikācijām oficiālajā izdevumā "Latvijas Vēstnesis" (oficiālā izdevuma nosaukums, attiecīgo numuru izdošanas gads un numuru uzskaitījums)."
· 13. Izteikt 87.3. apakšpunktu šādā redakcijā:
· "87.3. norādi iekavās uz likuma un tā grozījumu publikācijām oficiālajā izdevumā "Latvijas Vēstnesis" (oficiālā izdevuma nosaukums, attiecīgo numuru izdošanas gads un numuru uzskaitījums)."
· 14. Izteikt 116. punktu šādā redakcijā:
· "116. Noslēguma jautājumus raksta kā atsevišķus noteikumu projekta punktus. Noslēguma jautājumus, turpinot noteikumu projekta numerāciju, raksta noteikumu projekta pēdējos punktos. Ja noteikumu projekts iedalīts nodaļās, noslēguma jautājumus ietver atsevišķā nodaļā ar nosaukumu "Noslēguma jautājumi" ("Noslēguma jautājums"). Ja noteikumu projekts satur informatīvu atsauci uz Eiropas Savienības direktīvām un regulām, ar ko groza direktīvas, noslēguma jautājumu vienību raksta pirms minētās atsauces."
· 15. Papildināt ar 116.1 punktu šādā redakcijā:
· "116.1 Noslēguma jautājumos secīgi raksta:
· 116.11. norādi uz iestādi (institūciju), kas nodrošinās noteikumos noteikto funkciju izpildi līdz to nodošanai citai iestādei (institūcijai) vai līdz noteikumu izpildei paredzētās jaunās iestādes (institūcijas) izveidošanai;
· 116.12. nosacījumus, kas nepieciešami tiesiskā regulējuma nepārtrauktības nodrošināšanai un jaunā regulējuma ieviešanai;
· 116.13. noteikumu vai to atsevišķu punktu piemērošanas kārtību;
· 116.14. atsevišķu punktu spēkā stāšanās laiku, ja tas atšķiras no visu noteikumu spēkā stāšanās laika, ievērojot šo noteikumu 157. punkta nosacījumus;
· 116.15. noteikumu spēkā stāšanās laiku, ja tas atšķiras no vispārējās kārtības, ievērojot šo noteikumu 156. punkta nosacījumus;
· 116.16. laiku, līdz kuram noteikumi vai atsevišķas tā normas ir spēkā, ja noteikumi vai atsevišķas normas ir pieņemtas uz noteiktu laiku;
· 116.17. norādi, kuri Ministru kabineta noteikumi tiek atzīti par spēku zaudējušiem, ievērojot šo noteikumu 159. punkta nosacījumus."
· 16. Izteikt 141.8. apakšpunktu šādā redakcijā:
· "141.8. norādi iekavās uz noteikumu un to grozījumu publikācijām oficiālajā izdevumā "Latvijas Vēstnesis" (oficiālā izdevuma nosaukums, attiecīgo numuru izdošanas gads un numuru uzskaitījums);".
· 17. Izteikt 3.9. apakšnodaļas nosaukumu šādā redakcijā:
· "3.9. Normas par noteikumu spēkā esību".
· 18. Izteikt 156. punktu šādā redakcijā:
· "156. Ja nepieciešams, norādi uz noteikumu spēkā stāšanās laiku raksta noteikumu projekta pēdējos punktos, bet, ja noteikumu projekts iedalīts nodaļās, nodaļā ar nosaukumu "Noslēguma jautājumi" ("Noslēguma jautājums"), ievērojot šo noteikumu 116.1 punkta nosacījumus. Norādē secīgi raksta:
· 156.1. vārdus "noteikumi stājas spēkā";
· 156.2. noteikumu spēkā stāšanās datumu attiecīgā locījumā."
· 19. Izteikt 159.7. apakšpunktu šādā redakcijā:
· "159.7. norādi iekavās uz noteikumu un to grozījumu publikācijām oficiālajā izdevumā "Latvijas Vēstnesis" (oficiālā izdevuma nosaukums, attiecīgo numuru izdošanas gads un numuru uzskaitījums)."
· 20. Izteikt 160. punktu šādā redakcijā:
· "160. Ja noteikumus atzīst par spēku zaudējušiem ar citu noteikumu noslēguma jautājumu, tad šo noteikumu 159. punktā minēto teikumu raksta atbilstoši šo noteikumu 116.1 punkta nosacījumiem."
· 21. Papildināt ar 162.3. apakšpunktu šādā redakcijā:
· "162.3. informatīvas atsauces uz Eiropas Savienības regulām, ar ko groza direktīvas, ja likumprojektā vai noteikumu projektā ir iekļautas tiesību normas, kas pārņem tās Eiropas Savienības regulas prasības, ar ko groza direktīvas."
· 22. Izteikt 163. punktu šādā redakcijā:
· "163. Informatīvo atsauci uz Eiropas Savienības direktīvām vai regulām, ar ko groza direktīvas, raksta likumprojekta beigās pirms likuma pieņemšanas un spēkā stāšanās noteikumiem vai noteikumu projekta beigās. Ja likumprojektam ir pārejas noteikumi, bet noteikumu projektam – noslēguma jautājumi, informatīvo atsauci uz Eiropas Savienības tiesību aktiem raksta aiz pārejas noteikumiem vai noslēguma jautājumiem."
· 23. Izteikt 164. punktu šādā redakcijā:
· "164. Informatīvo atsauci uz Eiropas Savienības tiesību aktiem raksta kā atsevišķu nenumurētu rindkopu ar nosaukumu "Informatīva atsauce uz Eiropas Savienības direktīvām", ja atsauce ietver šo noteikumu 162.1. apakšpunktā minēto tiesību aktu, vai "Informatīva atsauce uz Eiropas Savienības direktīvām un regulām, ar ko groza direktīvas", ja atsauce vienlaikus ietver šo noteikumu 162.3. apakšpunktā minēto tiesību aktu."
· 24. Izteikt 165. punktu šādā redakcijā:
· "165. Informatīvās atsauces uz direktīvām vai regulām, ar ko groza direktīvas, raksta atsevišķos punktos."
· 25. Papildināt ar 169.1 punktu šādā redakcijā:
· "169.1 Informatīvo atsauci uz Eiropas Savienības regulu, ar ko groza direktīvu, veido, ievērojot šajā nodaļā minētās prasības, aizstājot vārdu "direktīva" (attiecīgā locījumā) ar vārdu "regula" (attiecīgā locījumā)."
· 26. Izteikt 191.1. apakšpunktu šādā redakcijā:
· "191.1. vārdus "izdots saskaņā ar", ievērojot iekšējā normatīvā akta nomenklatūras vārdu;".
· 27. Izteikt 193.1. apakšpunktu šādā redakcijā:
· "193.1. vārdus "izdots saskaņā ar", ievērojot iekšējā normatīvā akta nomenklatūras vārdu;".
· 28. Izteikt 193.4. apakšpunktu šādā redakcijā:
· "193.4. vārdu "noteikumu";".

